पुलिस नगर में नहीं ढूंढ़ सकी खेत में मृत मिले युवक के दोस्त को
शार्ट पीएम में हैंगिंग के संकेत, अब पुलिस जाएगी आरंग
भास्कर न्यूज | जांजगीर-चांपा
सेमरा के खेत में संदिग्ध हालत में मिले मजदूर की मौत के कारणों का पता दूसरे दिन भी नहीं चल सका है। पुलिस मृतक युवक के दोस्त धर्मेंद्र कहरा की तलाश में शनिवार को जांजगीर पहुंची, लेकिन वह नहीं मिला। अलबत्ता आरंग के उस होटल का पता पुलिस ने लगा लिया है जहां वे लोग अक्सर रूका करते थे। एक-दो दिनों में पुलिस की टीम पतासाजी के लिए आरंग जाएगी।
जांजगीर वार्ड नं. 14 निवासी सुनील कुमार टंडन 45 साल पिता साधुराम टंडन एक सप्ताह पहले 24 फरवरी को मोहल्ले के ही अपने एक साथी धर्मेंद्र कहरा के साथ आरंग में निर्माणाधीन मंदिर में काम पर जाने की बात कहकर घर से निकला था। शुक्रवार 3 मार्च की सुबह सुनील की लाश सेमरा के खेत में संदिग्ध अवस्था में फंासी पर लटकते हुए मिली।
परिजनों ने पुलिस को बताया कि सुनील एक सप्ताह पहले 24 फरवरी को मोहल्ले के ही अपने एक साथी धर्मेंद्र कहरा के साथ आरंग में निर्माणाधीन मंदिर में काम पर जाने की बात कहकर घर से निकला था। सुनील के पिता साधुराम ने पुलिस को बताया कि तीन दिन पहले धर्मेंद्र ने फोन में बताया था कि वे लोग आरंग पहुंच गए हैं। पुलिस की एक टीम धर्मेंद्र कहरा की तलाश में जांजगीर आई थी पर खाली हाथ लौट गई। नवागढ़ थाना प्रभारी आरजी देवांगन ने बताया कि धर्मेंद्र ने तीन दिन पहले जिस मोबाइल से साधुराम को फोन किया था वह आरंग के राजू ढाबा का है। निर्माणाधीन मंदिर में काम करने के लिए जब भी ये लोग आरंग जाते थे तो वे 10-15 दिन उसी होटल में रुकते थे। जांच के लिए पुलिस की एक टीम आरंग भेजी जाएगी।
पीएम रिपोर्ट में हैंगिंग की आशंका
टीआई आरजी देवांगन ने बताया कि मृतक का पीएम कराया गया। डॉक्टर ने शार्ट पीएम रिपोर्ट दी है, जिसमें हैंगिंग की संभावना जताई जा रही है।
hin_Deva bho_Deva bho_Deva hin_Deva hin_Deva hin_Deva hin_Deva hin_Deva